|  |
| --- |
| PATVIRTINTA Šilutės r. Vainuto gimnazijos direktoriaus 2021 m. rugsėjo 15 d. įsakymu Nr. V1-55 |

**ŠILUTĖS R. VAINUTO GIMNAZIJOS**

**SOCIALINĖS – PILIETINĖS VEIKLOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Šilutės r. Vainuto gimnazijos socialinės – pilietinės veiklos tvarkos aprašas (toliau – aprašas) nustato socialinės – pilietinės veiklos organizavimo bei vykdymo Šilutės r. Vainuto gimnazijoje (toliau – Gimnazija) principus ir uždavinius, mokinių ugdymo(si) poreikių įvertinimą ir ugdymo proceso organizavimą.
2. Gimnazijoje socialinė – pilietinė veikla vykdoma vadovaujantis Pradinio, pagrindinio ir vidurinio ugdymo programų bendraisiais ugdymo planais.
3. Socialinė – pilietinė veikla mokiniui, kuris mokosi pagal pagrindinio ugdymo programą (5-8 ir I, II klasės), yra privaloma. Ji yra neatskiriama bendrojo pagrindinio ugdymo dalis ir įtraukiama į Gimnazijos ugdymo planą, siejama su Gimnazijos tikslais, bendruomenės poreikiais, kultūrinėmis ir savirealizacijos programomis, tradicijomis, turimomis sąlygomis.

**II SKYRIUS**

**SOCIALINĖS – PILIETINĖS VEIKLOS TIKSLAS IR UŽDAVINIAI**

1. Socialinės – pilietinės veiklos tikslas – skatinti mokinių socialinį solidarumą ir pilietinį, tautinį aktyvumą, siekti Gimnazijos tikslų per visuomenei naudingą veiklą.
2. Uždaviniai:
	1. formuoti mokinių vertybines nuostatas, asmeninius, socialinius, komunikacinius, darbo ir veiklos gebėjimus;
	2. ugdyti ir puoselėti mokinių tautinį ir pilietinį sąmoningumą, skatinti saviraišką, kultūrą;
	3. skatinti mokinių visuomeninį aktyvumą.

**III SKYRIUS**

**SOCIALINĖS – PILIETINĖS VEIKLOS ORGANIZAVIMAS**

1. Organizuojant socialinę – pilietinę veiklą Gimnazija atsižvelgia į mokinių amžiaus tarpsnių ypatumus:
	1. 5-7 klasių mokiniams socialinei – pilietinei veiklai vykdyti per mokslo metus privaloma ne mažiau kaip 10 valandų. Veikla orientuota į mokinių socialinių ryšių kūrimą ir stiprinimą pačioje klasėje, Gimnazijos bendruomenėje;
	2. 8, I, II klasių mokiniams socialinei – pilietinei veiklai vykdyti per mokslo metus privaloma ne mažiau kaip 12 valandų. Veikla orientuota į pilietiškumo bei atsakingo dalyvavimo gebėjimų ugdymąsi, dalyvaujant Gimnazijos savivaldoje, vietos bendruomenės veikoje, susipažįstant su darbo rinkos pasauliu.
2. Socialinė – pilietinė veikla vykdoma mokiniui patogiu laiku, ne pamokų metu.
3. Už socialinės – pilietinės veiklos koordinavimą Gimnazijoje yra atsakingas direktoriaus pavaduotojas ugdymui.
4. Už socialinės – pilietinės veiklos organizavimą Gimnazijoje yra atsakingi klasių vadovai, mokytojai ir kiti darbuotojai (socialinis pedagogas ir kt.), priklausimai nuo veiklos krypties ir turinio. Jie fiksuoja atliktą socialinę – pilietinę veiklą apskaitos lape (priedas).
5. Klasės vadovas, remiantis informacija, užfiksuota Šilutės r. Vainuto gimnazijos socialinės – pilietinės veiklos apskaitos lape, užpildo socialinę – pilietinę veiklą TAMO dienyne.
6. Klasių vadovai supažindina mokinius ir tėvus (globėjus, rūpintojus) su socialinės – pilietinės veiklos organizavimu, vykdymu ir krypčių sąrašu. Mokslo metų pabaigoje suskaičiuoja kiekvieno mokinio socialinės – pilietinės veiklos trukmę iš mokinių Socialinės – pilietinės veiklos apskaitos lapų. Eilutėje „Per mokslo metus“ įrašo šios veiklos valandų skaičių, nurodo datą ir pasirašo.
7. Mokinys įsipareigoja socialinę – pilietinę veiklą vykdyti nuosekliai, klasės vadovo paprašytas teikti veiklą patvirtinančius įrodymus, ugdymo proceso pabaigoje – socialinės – pilietinės veiklos apskaitos lapus.
8. Klasės vadovas ugdymo proceso pabaigoje socialinės – pilietinės veiklos apskaitos lapą pateikia direktoriaus pavaduotojui ugdymui.
9. Mokiniui, nesurinkusiam reikiamo valandų skaičiaus likus 2 savaitėm iki ugdymo proceso pabaigos, klasės vadovas padeda pasirinkti galimą socialinės – pilietinės veiklos atlikimo būdą.

**III SKYRIUS**

**SOCIALINĖS – PILIETINĖS VEIKLOS KRYPTYS**

1. Pilietinė – socialinė:
	1. dalyvavimas pilietinėse akcijose Gimnazijoje, seniūnijoje, rajone;
	2. aktyvi veikla klasės ir/ar Gimnazijos savivaldoje;
	3. pilietinių iniciatyvų organizavimas ir dalyvavimas jose: gerumo, labdaros akcijos, gyvūnų globos namų rėmimas ir kt.;
	4. dalyvavimas labdaringoje veikloje;
	5. individuali pagalba mokymosi sunkumų turintiems mokiniams;
	6. pagalba klasės vadovui, mokytojams,
	7. darbas Gimnazijos bibliotekoje, skaitykloje;
	8. renginių, orientuotų į socialinių ryšių kūrimą ir stiprinimą, organizavimas ir vedimas klasėje.
2. Ekologinė – darbinė:
	1. dalyvavimas ekologinėse akcijose, projektuose;
	2. kabinetu, kitų Gimnazijos patalpų tvarkymas, smulkus Gimnazijos inventoriaus remontas;
	3. Gimnazijos aplinkos tvarkymas;
	4. miestelio ir jo apylinkių tvarkymas, dalyvavimas akcijoje „Darom“;
	5. pagalba apipavidalinant klases, Gimnazijos erdves;
	6. budėjimas Gimnazijos renginių metu.
3. Projektinė – koncertinė – sportinė:
	1. Gimnazijos atstovavimas visuomeninėje veikloje (dalyvavimas olimpiadose, konkursuose, kultūriniuose, sporto renginiuose);
	2. dalyvavimas pilietinio ugdymo, prevenciniuose, socialiniuose, profesinio orientavimo projektuose;
	3. dalyvavimas koncertinėse programose, Gimnazijos/klasės projektuose orientuotuose į pilietiškumo ugdymąsi;
	4. Gimnazijos renginių organizavimas;
	5. parodų, akcijų, sportinių varžybų organizavimas;
	6. įvairūs maketavimo, teksto rinkimo darbai (stendai, TV pristatymai).

**III SKYRIUS**

**SOCIALINĖS – PILIETINĖS VEIKLOS ORGANIZAVIMAS**

1. Mokiniai, 5-7 klasių ne mažiau kaip 10 valandų, 8, I, II klasių ne mažiau 12 valandų per mokslo metus, atlikę socialines – pilietines veiklas, pristatę klasės vadovui socialinės – pilietinės veiklos lapus iki ugdymo proceso pabaigos, keliami į aukštesnę klasę. Baigus Pagrindinio ugdymo programą išduodamas pagrindinio išsilavinimo pažymėjimas.
2. Baigiant pagrindinio ugdymo programą patenkinamais įvertinimais, bet neatlikus socialinės – pilietinės veiklos, mokinys neturi teisės įgyti pagrindinio išsilavinimo ir gauti tai patvirtinančio dokumento.
3. Mokslo metų pabaigoje, daugiausiai valandų surinkusius mokinius, klasės vadovas gali siūlyti Gimnazijos direktoriui apdovanoti padėkomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Šilutės r. Vainuto gimnazijos socialinės – pilietinės veiklos tvarkos aprašo priedas |

**ŠILUTĖS R. VAINUTO GIMNAZIJOS**

**SOCIALINĖS – PILIETINĖS VEIKLOS APSKAITOS LAPAS**

**Klasė \_\_\_\_\_\_\_\_\_\_\_\_**

**Mokinio vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |
| --- | --- | --- | --- | --- | --- |
| Eil. Nr.  | Socialinė-pilietinė veikla | Valandų skaičius | Atsakingo asmens vardas pavardė | Data | Parašas |
|  |   |   |   |  |  |
|  |   |   |   |  |  |
|  |   |   |   |  |  |
|  |   |   |   |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |   |   |   |  |  |
|  |   |   |   |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Klasės vadovas        \_\_\_\_\_\_\_\_\_\_\_                \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  (parašas) (Vardas Pavardė)